Diari Oficial de la Generalitat Valenciana


Sumari del DOGV 1093, del 26-06-1989 (1989/814308)

DECRET 92/1989, de 12 de juny, del Consell de la Generalitat Valenciana, pel qual s'amplia el termini de presentació de sol licituds de les ajudes i els estímuls establerts per a l'ordenació de les explotacions agràries a la zona de les Valls Centrals.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/06/12/92/dof/vci/html**

### Dades del document

Número de DOGV
:   1093

Data del DOGV
:   26-06-1989

Secció del DOGV
:   DISPOSICIONS GENERALS

Número del document
:   1989/814308


Data del document
:   12-06-1989

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 92/1989, de 12 de juny, del Consell de la Generalitat Valenciana, pel qual s'amplia l termini de presentació de sol.licituds de les ajudes i els estímuls establerts per a l'ordenació de les explotacions agràries a la zona de Les Valls Centrals.  
Pel Reial Decret 796/1979, de 20 de febrer, es declarà d'utilitat pública i interés social, a l?empara de la Llei de Reforma i Desenvolupament Agrari de 12 de gener de 1973, l'ordenació de les explotacions a la zona de Castelló denominada de les Valls Centrals, per tal que aquestes assolesquen unes dimensions suficients i unes característiques adequades pel que fa a l?estructuració, la capitalització i l?organització empresarial, i s'establí per l'article 16, un règim d'ajudes i estímuls la sol·licitud del qual es limità temporalment al 31 de desembre de 1985.  
En aquest període, pel Reial Decret 1794/1985, d'11 de setembre, es van transferir a la Generalitat Valenciana les funcions relatives a actuacions en matèria de reforma i desenvolupament agrari d'interés per a la Comunitat Autònoma.  
Atés que el Decret 138/1986, de 10 de novembre, del Consell de la Generalitat Valenciana, va ampliar fins el 31 de desembre de 1988 el termini de sol·licitud d'aquestes ajudes; i que, de nou, per les nombroses peticions dels agricultors de la zona, s'estima aconsellable d'acordar-ne una altra ampliació per tal de poder concloure els objectius establerts.  
En atenció d'aquests motius, a proposta del Conseller d'Agricultura i Pesca i amb la deliberació prèvia del Govern Valencià, en la sessió celebrada el dia 12 de juny de 1989,  
DECRETE:  
Article únic  
S'amplia fins el 31 de desembre de 1990 el termini de presentació de sol·licituds de les ajudes i els estímuls establerts en el Reial Decret 796/1979, de 20 de febrer, relatiu a l'ordenació de les explotacions a la zona de les Valls Centrals de la província de Castelló.  
DISPOSICIO FINAL  
Aquest Decret entrarà en vigor l?endemà de la publicació al Diari Oficial de la Generalitat Valenciana.  
València, 12 de juny de 1989.  
El President de la Generalitat,  
JOAN LERMA I BLASCO  
El Conseller d?agricultura i Pesca,  
LUIS FONT DE MORA MONTESINOS


Còpia Permalink ELI